รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 23 พฤศจิกายน 2564
วันอังคารที่ 23 พฤศจิกายน 2564
สรุปข่าวการประชุมคณะรัฐมนตรี 23 พฤศจิกายน 2564
นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (23 พฤศจิกายน 2564) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1. เรื่อง ร่างกฎกระทรวงยกเว้นค่าธรรมเนียมใบแทนใบอนุญาตและใบแทนใบสําคัญการขึ้นทะเบียนอาหารสัตว์ควบคุมเฉพาะ พ.ศ. ....
2.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลป่ากุมเกาะ ตําบลในเมือง ตําบลคลองยาง อําเภอสวรรคโลก ตําบลศรีนคร ตําบลคลองมะพลับ อําเภอศรีนคร จังหวัดสุโขทัย ตําบลไร่อ้อย ตําบลคอรุม อําเภอพิชัย จังหวัดอุตรดิตถ์ พ.ศ. ....
3.  เรื่อง  ร่างระเบียบสํานักนายกรัฐมนตรี ว่าด้วยการประสานความร่วมมือของส่วนราชการในการสํารวจและศึกษาวิจัยสมุนไพรและถิ่นกําเนิดของสมุนไพรในเขตอนุรักษ์ พ.ศ. ....
4.  เรื่อง  ร่างกฎกระทรวงการติดต่อหรือการแจ้งผู้มีสิทธิในที่ดินข้างเคียงในการรังวัดสอบเขตโฉนดที่ดิน พ.ศ. ....
5.  เรื่อง  ร่างกฎกระทรวงกําหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจําปี (ฉบับที่ ..) พ.ศ. ....
6.  เรื่อง  ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติควบคุมการแลกเปลี่ยนเงิน พุทธศักราช 2485
เศรษฐกิจ สังคม
7.  เรื่อง  ขอความเห็นชอบโครงการอาชีวะ สร้างช่างฝีมือ ตามแนวทางโรงเรียนพระดาบส
8.  เรื่อง  การเพิ่มจํานวนกรรมการของบริษัท โทรคมนาคมแห่งชาติ จํากัด (มหาชน)
9.  เรื่อง  การโอนเงินหรือสินทรัพย์ของกองทุนเพื่อการฟื้นฟูและพัฒนาระบบสถาบันการเงินเพื่อชําระคืนต้นเงินกู้และดอกเบี้ย FIDF 1 และ FIDF 3
10.  เรื่อง  ขอขยายกลุ่มเป้าหมายในการรับรองหลักสูตรเพื่อพัฒนาทักษะด้านดิจิทัลของหน่วยงานภาครัฐ
11. เรื่อง  การพัฒนานักกฎหมายภาครัฐ (การปรับปรุงหลักสูตรการพัฒนานักกฎหมายภาครัฐ)
12.  เรื่อง  สรุปผลการดําเนินการเรื่องร้องทุกข์และรับข้อคิดเห็นจากประชาชน ไตรมาสที่ 3 ของปีงบประมาณ พ.ศ. 2564
13.  เรื่อง  มาตรการสินเชื่อสร้างงาน สร้างอาชีพ
14.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุม ครั้งที่ 39/2564
15.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 15/2564
16.  เรื่อง  ขอรับการสนับสนุนการดําเนินการตามแผนปฏิบัติการด้านบูรณาการขับเคลื่อนการพัฒนาตามปรัชญาของเศรษฐกิจพอเพียง ระยะที่ 4 (พ.ศ. 2566 - 2570) ของมูลนิธิปิดทองหลังพระ สืบสานแนวพระราชดําริ และสถาบันส่งเสริมและพัฒนากิจกรรมปิดทองหลังพระ สืบสานแนวพระราชดําริ
17.  เรื่อง  ข้อเสนอเชิงนโยบายของที่ประชุมในระดับชาติของสภาองค์กรชุมชนตําบลปี 2563
18.  เรื่อง  ประกาศคณะกรรมการตรวจเงินแผ่นดิน เรื่อง นโยบายการตรวจเงินแผ่นดิน ประจําปีงบประมาณ พ.ศ. 2565
ต่างประเทศ
19.  เรื่อง  การเข้าร่วมเป็นประเทศหุ้นส่วนด้านพลังงานภายใต้ยุทธศาสตร์สายแถบและเส้นทาง (Belt and Road Energy Partnership: BREP) ของสาธารณรัฐประชาชนจีน
20.  เรื่อง  ร่างข้อตกลงการขยายระยะเวลาบันทึกความเข้าใจระหว่างสถาบันเพื่อการพัฒนาที่เป็นมิตรกับสิ่งแวดล้อมโลกกับสํานักงานนโยบายและแผนทรัพยากรธรรมชาติและสิ่งแวดล้อม
21.  เรื่อง  ผลการประชุมระดับรัฐมนตรีด้าน SPS อาเซียน-จีน ครั้งที่ 7 และการลงนามในพิธีสารว่าด้วยข้อกําหนดในการกักกันโรคและตรวจสอบสําหรับการส่งออก และนําเข้าผลไม้ผ่านประเทศที่สามระหว่างไทยและจีนฉบับใหม่
22.  เรื่อง  ผลการหารือระหว่างรองนายกรัฐมนตรีและรัฐมนตรีว่าการกระทรวงการต่างประเทศกับ นายซอง อึย-ยง รัฐมนตรีว่าการกระทรวงการต่างประเทศสาธารณรัฐเกาหลี (เกาหลีใต้) ในโอกาสเยือนไทยอย่างเป็นทางการ
23.  เรื่อง  ผลการประชุมรัฐมนตรีกลุ่มมิตรประเทศลุ่มน้ําโขง
24.  เรื่อง  ผลการประชุมรัฐมนตรีหุ้นส่วนลุ่มน้ําโขง – สหรัฐฯ ครั้งที่ 2
25.  เรื่อง  ผลการประชุมรัฐมนตรีต่างประเทศอาเซียน-รัสเซีย สมัยพิเศษ
26.  เรื่อง  ร่างปฏิญญาทางการเมืองเรื่องการดําเนินการตามแผนปฏิบัติการระดับโลก ของสหประชาชาติเพื่อปราบปรามการค้ามนุษย์
27.  เรื่อง  การขอความเห็นชอบต่อร่างเอกสารผลลัพธ์การประชุมผู้นําเอเชีย-ยุโรป ครั้งที่ 13
28.  เรื่อง  ขออนุมัติกรอบการหารือสําหรับการประชุมคณะมนตรี คณะกรรมาธิการแม่น้ําโขง ครั้งที่ 28 และการประชุมระหว่างคณะมนตรี คณะกรรมาธิการแม่น้ําโขง
กับกลุ่มหุ้นส่วนการพัฒนา ครั้งที่ 26
29.  เรื่อง สรุปผลการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิภูมิอากาศ สมัยที่ 26 (COP 26) การประชุมรัฐภาคีพิธีสารเกียวโต สมัยที่ 16 (CMP 16) การประชุมรัฐภาคีความตกลงปารีสสมัยที่ 3 (CMA 3) และการประชุมอื่นที่เกี่ยวข้อง ณ เมืองกลาสโกว์ สหราชอาณาจักร
30.  เรื่อง ขอความเห็นชอบท่าทีไทยสําหรับการประชุมรัฐมนตรีขององค์การการค้าโลก สมัยสามัญครั้งที่ 12 และการประชุมที่เกี่ยวข้อง
แต่งตั้ง
31.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการ ระดับทรงคุณวุฒิ (กระทรวงสาธารณสุข)
32.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการ ระดับทรงคุณวุฒิ (กระทรวงแรงงาน)
33.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงศึกษาธิการ)
34.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
35.  เรื่อง  การแต่งตั้งประธานกรรมการในคณะกรรมการสถาบันคุ้มครองเงินฝาก
36.  เรื่อง  การแต่งตั้งกรรมการผู้ทรงคุณวุฒิในคณะกรรมการสถาบันส่งเสริมความปลอดภัยอาชีวอนามัย และสภาพแวดล้อมในการทํางาน เพื่อแทนตําแหน่งที่ว่าง
37.  เรื่อง  การแต่งตั้งประธานกรรมการและกรรมการผู้ทรงคุณวุฒิในคณะกรรมการนวัตกรรมแห่งชาติ
38.  เรื่อง  การแต่งตั้งประธานกรรมการและกรรมการผู้ทรงคุณวุฒิในคณะกรรมการสถาบันวิจัยแสงซินโครตรอน
39.  เรื่อง  การแต่งตั้งข้าราชการการเมือง (สํานักเลขาธิการนายกรัฐมนตรี)
40.  เรื่อง  ขอความเห็นชอบแต่งตั้งผู้อํานวยการองค์การส่งเสริมกิจการโคนมแห่งประเทศไทย
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างกฎกระทรวงยกเว้นค่าธรรมเนียมใบแทนใบอนุญาตและใบแทนใบสําคัญการขึ้นทะเบียนอาหารสัตว์ควบคุมเฉพาะ พ.ศ. ....
คณะรัฐมนตรีมีมติเห็นชอบร่างกฎกระทรวงยกเว้นค่าธรรมเนียมใบแทนใบอนุญาตและใบแทนใบสําคัญการขึ้นทะเบียนอาหารสัตว์ควบคุมเฉพาะ พ.ศ. .... ตามที่กระทรวงเกษตรและสหกรณ์ (กษ.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้ และให้ กษ. รับความเห็นของสํานักงานคณะกรรมการกฤษฎีกาไปพิจารณาดําเนินการต่อไปด้วย
ทั้งนี้ กษ. เสนอว่า
1. ได้ดําเนินการตามมติคณะรัฐมนตรีวันที่ 2 มกราคม 2563 แล้ว โดยเห็นว่าค่าธรรมเนียมใบแทนใบอนุญาตและใบแทนใบสําคัญการขึ้นทะเบียนอาหารสัตว์ควบคุมเฉพาะซึ่งผู้ผลิตอาหารสัตว์ควบคุมเฉพาะ ผู้นําเข้าอาหารสัตว์ควบคุมเฉพาะ หรือผู้ขายอาหารสัตว์ควบคุมเฉพาะ จะต้องชําระในกรณีที่ใบอนุญาตหรือใบสําคัญการขึ้นทะเบียนอาหารสัตว์ควบคุมเฉพาะสูญหาย ถูกทําลาย หรือชํารุดในสาระสําคัญ ไม่คุ้มค่าต่อการดําเนินงานของภาครัฐ เนื่องจากมีอัตราในการจัดเก็บฉบับละ 100 บาท ซึ่งเป็นอัตราที่ต่ํา เห็นควรยกเว้นค่าธรรมเนียมใบแทนใบอนุญาตและใบแทนใบสําคัญการขึ้นทะเบียนอาหารสัตว์ควบคุมเฉพาะดังกล่าว กษ. จึงได้ยกร่างกฎกระทรวงยกเว้นค่าธรรมเนียมใบแทนใบอนุญาตและใบแทนใบสําคัญการขึ้นทะเบียนอาหารสัตว์ควบคุมเฉพาะ พ.ศ. .... ขึ้น ซึ่งออกโดยอาศัยอํานาจตามความในมาตรา 5 วรรคหนึ่ง แห่งพระราชบัญญัติควบคุมคุณภาพอาหารสัตว์ พ.ศ. 2558 ซึ่งบัญญัติให้รัฐมนตรีว่าการกระทรวงเกษตรและสหกรณ์มีอํานาจออกกฎกระทรวงกําหนดค่าธรรมเนียมไม่เกินอัตราท้ายพระราชบัญญัตินี้ยกเว้นค่าธรรมเนียม และกําหนดกิจการอื่นกับออกประกาศเพื่อปฏิบัติการตามพระราชบัญญัตินี้
2. กษ. ได้จัดทํารายงานประมาณการสูญเสียรายได้และประโยชน์ที่คาดว่าจะได้รับตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยรายงานว่า ข้อมูลย้อนหลัง 5 ปี (พ.ศ. 2560 – 2564) พบว่ามีผู้ขอรับใบแทนใบอนุญาตจํานวน 14 ราย ใบแทนใบสําคัญการขึ้นทะเบียนอาหารสัตว์ควบคุมเฉพาะ จํานวน 146 ราย โดยมีค่าธรรมเนียมฉบับละ 100 บาท ดังนั้น การยกเว้นค่าธรรมเนียมดังกล่าว จะทําให้รัฐสูญเสียรายได้ รวม 16,000 บาท แต่อย่างไรก็ตาม จะเป็นการช่วยเหลือและลดภาระผู้ประกอบการ รวมทั้งเป็นไปตามแนวทางการทบทวนอัตราค่าธรรมเนียมในการอนุมัติ อนุญาตของทางราชการ ตามมติคณะรัฐมนตรี (2 มกราคม 2563) ด้วย
สาระสําคัญของร่างกฎกระทรวง
ยกเว้นค่าธรรมเนียมใบแทนใบอนุญาตและใบแทนใบสําคัญการขึ้นทะเบียนอาหารสัตว์ควบคุมเฉพาะ ซึ่งผู้ผลิตอาหารสัตว์ควบคุมเฉพาะ ผู้นําเข้าอาหารสัตว์ควบคุมเฉพาะ หรือผู้ขายอาหารสัตว์ควบคุมเฉพาะ จะต้องชําระในกรณีที่ใบอนุญาตหรือใบสําคัญการขึ้นทะเบียนอาหารสัตว์ควบคุมเฉพาะสูญหาย ถูกทําลาย หรือชํารุดในสาระสําคัญ ฉบับละ 100 บาท
2. เรื่อง ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลป่ากุมเกาะ ตําบลในเมือง ตําบลคลองยาง อําเภอสวรรคโลก ตําบลศรีนคร ตําบลคลองมะพลับ อําเภอศรีนคร จังหวัดสุโขทัย ตําบลไร่อ้อย ตําบลคอรุม อําเภอพิชัย จังหวัดอุตรดิตถ์ พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลป่ากุมเกาะ ตําบลในเมือง ตําบลคลองยาง อําเภอสวรรคโลก ตําบลศรีนคร ตําบลคลองมะพลับ อําเภอศรีนคร จังหวัดสุโขทัย ตําบลไร่อ้อย ตําบลคอรุม อําเภอพิชัย จังหวัดอุตรดิตถ์ พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ กษ. รับความเห็นของกระทรวงคมนาคม และกระทรวงทรัพยากรธรรมชาติและสิ่งแวดล้อมไปพิจารณาดําเนินการต่อไปด้วย
ทั้งนี้ กษ. เสนอว่า
1. เนื่องจากที่ผ่านมาบริเวณลุ่มน้ํายมตอนล่างในเขตจังหวัดสุโขทัย จังหวัดพิษณุโลก และจังหวัดพิจิตร เกิดปัญหาน้ําท่วม น้ําแล้ง เป็นประจําทุกปี และมีแนวโน้มทวีความรุนแรงมากขึ้น ซึ่งปัจจุบันมีการบริหารจัดการน้ําจากแม่น้ํายมออกสู่คลองสาขา แต่ไม่มีประสิทธิภาพเพียงพอที่จะรองรับปริมาณน้ําได้ กษ. โดยกรมชลประทาน จึงมีแนวทางในการบรรเทาปัญหาดังกล่าว โดยดําเนินการโครงการปรับปรุงคลองยม - น่าน จังหวัดสุโขทัย เพื่อปรับปรุงคลองหกบาทพร้อมกับขุดคลองชักน้ํา (ชักน้ําจากแม่น้ํายมลงสู่คลองหกบาท) เพื่อเพิ่มประสิทธิภาพการรับน้ําเข้าคลองหกบาทให้สามารถรับน้ําได้มากขึ้น จาก 250 ลูกบาศก์เมตรต่อวินาที เป็น 500 ลูกบาศ์ก์เมตรต่อวินาที และแบ่งการระบายน้ําจากคลองหกบาท ออกเป็น 2 ทาง ได้แก่
ทางที่หนึ่ง ระบายไปทางคลองยม – น่าน โดยปรับปรุงให้สามารถระบายน้ําได้ 300 ลูกบาศก์เมตรต่อวินาที พร้อมขุดช่องลัดลงแม่น้ําน่าน เพื่อชักน้ําจากคลองยม – น่านลงสู่แม่น้ําน่าน
ทางที่สอง ระบายไปสู่คลองยมเก่า ซึ่งระบายน้ําได้ 200 ลูกบาศก์เมตรต่อวินาที
ทั้งนี้ การเพิ่มประสิทธิภาพการรับน้ําเข้าคลองหกบาทและคลองยม – น่าน จะส่งผลให้ปริมาณน้ําที่ไหลผ่านตัวเมืองสุโขทัยลดลงเหลือเพียง 550 ลูกบาศก์เมตรต่อวินาที จากเดิม 800 ลูกบาศก์เมตรต่อวินาที (เท่ากับความสามารถการรองรับน้ําของบริเวณนี้ที่จะรับได้) ซึ่งจะช่วยบรรเทาปัญหาปริมาณน้ําจากแม่น้ํายมเอ่อล้นเข้าท่วมพื้นที่เมืองสุโขทัยและพื้นที่การเกษตร นอกจากนี้ ยังสามารถเก็บกักน้ําไว้ในคลองเพื่อให้ราษฎรใช้ประโยชน์ในฤดูแล้งได้อีกด้วย
2. ต่อมาคณะรัฐมนตรีได้มีมติ (7 เมษายน 2563) อนุมัติให้ กษ. โดยกรมชลประทานดําเนินโครงการปรับปรุงคลองยม - น่าน จังหวัดสุโขทัย ระยะเวลาดําเนินการ 5 ปี (ปีงบประมาณ พ.ศ. 2563 - พ.ศ. 2567) ภายในกรอบวงเงินงบประมาณ 2,875,000,000 บาท
3. การก่อสร้างโครงการปรับปรุงคลองยม - น่าน จะต้องใช้ที่ดินจํานวนประมาณ 457 แปลง เนื้อที่ประมาณ 222 ไร่ ค่าทดแทนทรัพย์สินทั้งโครงการ เป็นจํานวนเงินทั้งสิ้น 100,000,000 บาท
4. ดังนั้น เพื่อให้การดําเนินโครงการปรับปรุงคลองยม - น่าน จังหวัดสุโขทัย ตามข้อ 2. เป็นไปตามแผนที่กําหนดไว้ กรมชลประทานจึงมีความจําเป็นต้องเข้าไปทําการสํารวจให้ทราบข้อเท็จจริงเกี่ยวกับอสังหาริมทรัพย์ที่ต้องได้มาโดยแน่ชัด เพื่อประโยชน์แก่การชลประทานสําหรับพื้นที่การเกษตร การอุปโภคและบริโภค ตลอดจนการป้องกันและบรรเทาอุทกภัย รวมทั้งเพื่อให้เจ้าหน้าที่หรือพนักงานเจ้าหน้าที่มีสิทธิเข้าไปสํารวจและเพื่อให้ทราบข้อเท็จจริงเกี่ยวกับอสังหาริมทรัพย์ที่จะต้องได้มาโดยแน่ชัด
5. ทั้งนี้ เมื่อก่อสร้างตามโครงการดังกล่าวแล้วเสร็จ จะช่วยบรรเทาปัญหาอุทกภัยในพื้นที่อําเภอเมือง อําเภอสวรรคโลก จังหวัดสุโขทัย และอําเภอพิชัย จังหวัดอุตรดิตถ์ ครอบคลุม 15 ตําบล 27 หมู่บ้าน คิดเป็น 5,340 ครัวเรือน ช่วยกักเก็บน้ําในแนวคลองเพื่อเป็นแหล่งน้ําใช้ในช่วงฤดูแล้งครอบคลุมพื้นที่ 3,700 ไร่ ทําให้ราษฎรมีสภาพเศรษฐกิจและความเป็นอยู่ที่ดีขึ้นจากผลผลิตการเกษตรที่เพิ่มมากขึ้น
6. กษ. โดยกรมชลประทานได้ดําเนินการจัดให้มีการรับฟังความคิดเห็นของประชาชนในพื้นที่แล้ว ซึ่งประชาชนส่วนใหญ่มีความเข้าใจในรายละเอียดเป็นอย่างดี
7. สํานักงบประมาณ (สงป.) แจ้งว่าจะจัดสรรงบประมาณรายจ่ายประจําปีตามความจําเป็นและเหมาะสมต่อไป เมื่อร่างพระราชกฤษฎีกาใช้บังคับแล้ว สําหรับค่าใช้จ่ายที่จะเกิดขึ้นให้กรมชลประทานจัดทําแผนการปฏิบัติงานและแผนการใช้จ่ายงบประมาณเพื่อเสนอขอตั้งงบประมาณรายจ่ายประจําปีตามขั้นตอน
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลป่ากุมเกาะ ตําบลในเมือง ตําบลคลองยาง อําเภอสวรรคโลก ตําบลศรีนคร ตําบลคลองมะพลับ อําเภอศรีนคร จังหวัดสุโขทัย ตําบลไร่อ้อย ตําบลคอรุม อําเภอพิชัย จังหวัดอุตรดิตถ์ เพื่อการก่อสร้างโครงการปรับปรุงคลองยม - น่าน จังหวัดสุโขทัย มีกําหนดใช้บังคับ 4 ปี โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 180 วัน นับแต่วันที่พระราชกฤษฎีกานี้ใช้บังคับ
3. เรื่อง ร่างระเบียบสํานักนายกรัฐมนตรี ว่าด้วยการประสานความร่วมมือของส่วนราชการในการสํารวจและศึกษาวิจัยสมุนไพรและถิ่นกําเนิดของสมุนไพรในเขตอนุรักษ์ พ.ศ. ....
คณะรัฐมนตรีมีมติเห็นชอบในหลักการร่างระเบียบสํานักนายกรัฐมนตรี ว่าด้วยการประสานความร่วมมือของส่วนราชการในการสํารวจและศึกษาวิจัยสมุนไพรและถิ่นกําเนิดของสมุนไพรในเขตอนุรักษ์ พ.ศ. .... ตามที่กระทรวงสาธารณสุข (สธ.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับข้อสังเกตและข้อเสนอแนะของกระทรวงการอุดมศึกษา วิทยาศาสตร์ วิจัยและนวัตกรรม และกระทรวงเกษตรและสหกรณ์ไปประกอบการพิจารณาด้วย แล้วดําเนินการต่อไปได้ และให้ สธ. รับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างระเบียบสํานักนายกรัฐมนตรี ที่ สธ. เสนอ เป็นการกําหนดหลักเกณฑ์และวิธีการในการประสานความร่วมมือเพื่อให้อํานาจพนักงานเจ้าหน้าที่ตามพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. 2542 ในการเข้าไปทําการสํารวจและศึกษาวิจัยสมุนไพรและถิ่นกําเนิดของสมุนไพรในเขตอนุรักษ์ที่มีระบบนิเวศน์ตามธรรมชาติ หรือมีความหลากหลายทางชีวภาพ เพื่อประโยชน์ในการปฏิบัติการตามแผนจัดการเพื่อคุ้มครองสมุนไพร ในพื้นที่เขตอนุรักษ์ตามพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. 2542 อันจะก่อให้เกิดการอนุรักษ์ ปกป้อง คุ้มครอง และบริเวณพื้นที่ถิ่นกําเนิดของสมุนไพร ทั้งนี้ คณะรัฐมนตรีได้มีมติเมื่อวันที่ 20 กรกฎาคม 2564 เห็นชอบ (ร่าง) แผนจัดการเพื่อคุ้มครองสมุนไพรในพื้นที่เขตอนุรักษ์ตามพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. 2542 (ฉบับที่ 1) พ.ศ. 2564 – 2565 ตามที่ สธ. เสนอแล้ว และขณะนี้ สธ. อยู่ระหว่างจัดส่งแผนดังกล่าวเพื่อประกาศราชกิจจานุเบกษา เพื่อให้มีผลใช้บังคับต่อไป
สาระสําคัญของร่างระเบียบฯ
1. กําหนดคํานิยามคําว่า เขตอนุรักษ์ สมุนไพร การเข้าถึง ส่วนราชการ พนักงานเจ้าหน้าที่ และอธิบดี เพื่อให้มีความชัดเจนยิ่งขึ้น
2. กําหนดให้การสํารวจและศึกษาวิจัยสมุนไพรและถิ่นกําเนิดของสมุนไพรในเขตอนุรักษ์ต้องเป็นไปเพื่อวัตถุประสงค์ในการประสานงานกับส่วนราชการที่รับผิดชอบในเขตอนุรักษ์ในการจัดเตรียมจัดทําแผนปฏิบัติการ เรียกว่า “แผนจัดการเพื่อคุ้มครองสมุนไพร” ตามมาตรา 57 การกําหนดเงื่อนไขในการอนุญาตให้บุคคลใดเข้าไปในเขตอนุรักษ์ตามกฎหมายว่าด้วยการนั้น ให้ส่วนราชการที่เกี่ยวข้องถือปฏิบัติ เพื่อรักษาสภาพธรรมชาติหรือคุณค่าของสมุนไพร หรือมิให้กระทบกระเทือนต่อระบบนิเวศน์ตามธรรมชาติหรือความหลากหลายทางชีวภาพในบริเวณที่เป็นถิ่นกําเนิดของสมุนไพร กําหนดวิธีการจัดการโดยเฉพาะสําหรับพื้นที่บริเวณที่เป็นถิ่นกําเนิดของสมุนไพร รวมทั้งการกําหนดขอบเขตหน้าที่และความรับผิดชอบของส่วนราชการที่เกี่ยวข้อง เพื่อประโยชน์ในการร่วมมือและประสานงานให้เกิดประสิทธิภาพ ในอันที่จะรักษาสภาพธรรมชาติ ระบบนิเวศน์ตามธรรมชาติ ความหลากหลายทางชีวภาพ และคุณค่าของสมุนไพรในพื้นที่บริเวณนั้น
3. กําหนดให้ผู้ที่ทําการสํารวจและศึกษาวิจัยสมุนไพรและถิ่นกําเนิดของสมุนไพรในเขตอนุรักษ์ตามระเบียบนี้จะต้องได้รับการแต่งตั้งเป็นพนักงานเจ้าหน้าที่
4. กําหนดให้อธิบดี หรือนายแพทย์สาธารณสุขจังหวัด ซึ่งพนักงานเจ้าหน้าที่สังกัดอยู่เป็นผู้ยื่นคําขออนุญาตต่อส่วนราชการที่รับผิดชอบในเขตอนุรักษ์เพื่อเข้าไปทําการสํารวจและศึกษาวิจัยสมุนไพรและถิ่นกําเนิดของสมุนไพรในเขตอนุรักษ์ และให้ส่วนราชการประสานกับองค์กรปกครองส่วนท้องถิ่นหรือชุมชน เพื่อร่วมดําเนินการกับพนักงานเจ้าหน้าที่ก็ได้ และเมื่อได้รับอนุญาตจากส่วนราชการที่รับผิดชอบในเขตอนุรักษ์ ให้พนักงานเจ้าหน้าที่เข้าทําการสํารวจ ให้มีหนังสือแจ้งให้อธิบดีหรือนายแพทย์สาธารณสุขจังหวัดทราบ เพื่อให้พนักงานเจ้าหน้าที่เข้าดําเนินการ ซึ่งการแจ้งให้เป็นไปตามหลักเกณฑ์ วิธีการ และเงื่อนไขเพื่อให้พนักงานเจ้าหน้าที่ปฏิบัติงาน
5. กําหนดให้พนักงานเจ้าหน้าที่ และหน่วยงานต้นสังกัดจะต้องรายงานความคืบหน้าการสํารวจและศึกษาวิจัยสมุนไพรและบริเวณถิ่นกําเนิดของสมุนไพรในเขตอนุรักษ์ และเมื่อดําเนินการแล้วเสร็จจะต้องจัดส่งรายงานการสํารวจและศึกษาวิจัยสมุนไพรและบริเวณถิ่นกําเนิดของสมุนไพรต่อส่วนราชการที่รับผิดชอบในเขตอนุรักษ์ดังกล่าว
4. เรื่อง ร่างกฎกระทรวงการติดต่อหรือการแจ้งผู้มีสิทธิในที่ดินข้างเคียงในการรังวัดสอบเขตโฉนดที่ดิน พ.ศ. ....
คณะรัฐมนตรีมีมติอนุมัติหลักการร่างกฎกระทรวงการติดต่อหรือการแจ้งผู้มีสิทธิในที่ดินข้างเคียงในการรังวัดสอบเขตโฉนดที่ดิน พ.ศ. .... ตามที่กระทรวงมหาดไทย (มท.) เสนอ และให้ส่งสํานักงานคณะกรรมการกฤษฎีกาตรวจพิจารณาโดยให้รับข้อสังเกตของกระทรวงพาณิชย์และกรุงเทพมหานครไปประกอบการพิจารณาด้วยแล้วดําเนินการต่อไปได้
ทั้งนี้ มท. เสนอว่า เนื่องจากหลักเกณฑ์และวิธีการติดต่อหรือการแจ้งผู้มีสิทธิในที่ดินข้างเคียงให้มารับรองแนวเขตหรือคัดค้านการรังวัด ตามกฎกระทรวง ฉบับที่ 31 (พ.ศ. 2521) ออกตามความในพระราชบัญญัติให้ใช้ประมวลกฎหมายที่ดิน พ.ศ. 2497 ได้ใช้บังคับมาเป็นระยะเวลานาน ทําให้การตรวจสอบที่อยู่เจ้าของที่ดินข้างเคียง การติดต่อหรือการแจ้งเจ้าของที่ดินข้างเคียงไม่สามารถดําเนินการให้เจ้าของที่ดินผู้ยื่นคําขอรังวัดได้อย่างรวดเร็ว ประกอบกับในปัจจุบันหน่วยงานนําระบบเทคโนโลยีสารสนเทศและการสื่อสารมาใช้ในการปฏิบัติราชการ จึงเห็นควรปรับปรุงกฎกระทรวง ฉบับที่ 31 (พ.ศ. 2521) ออกตามความในพระราชบัญญัติให้ใช้ประมวลกฎหมายที่ดิน พ.ศ. 2497 เรื่อง การติดต่อหรือการแจ้งผู้มีสิทธิในที่ดินข้างเคียงให้มาระวังแนวเขต โดยกําหนดวิธีการติดต่อหรือการแจ้งผู้มีสิทธิในที่ดินข้างเคียงเพื่อให้มาระวังแนวเขตที่ดินก่อนวันทําการรังวัด วิธีการแจ้งผู้มีสิทธิในที่ดินข้างเคียงเพื่อให้มารับรองแนวเขตที่ดินและคัดค้านการรังวัดเมื่อได้ทําการรังวัดเสร็จแล้ว และกําหนดหลักเกณฑ์และเงื่อนไขเกี่ยวกับการแจ้งทางอิเล็กทรอนิกส์หากหน่วยงานได้นําระบบเทคโนโลยีสารสนเทศและการสื่อสารมาใช้ในการแจ้งผู้มีสิทธิในที่ดินข้างเคียง เพื่อให้ประชาชนผู้ยื่นขอรังวัดสอบเขตที่ดินได้รับความสะดวกรวดเร็วในการให้บริการจากภาครัฐ
สาระสําคัญของร่างกฎกระทรวง
1. กําหนดให้ยกเลิกกฎกระทรวง ฉบับที่ 31 (พ.ศ. 2521) ออกตามความในพระราชบัญญัติให้ใช้ประมวลกฎหมายที่ดิน พ.ศ. 2497
2. กําหนดให้การติดต่อผู้มีสิทธิในที่ดินข้างเคียงให้มาระวังแนวเขต ให้แจ้งโดยส่งไปรษณีย์ลงทะเบียนตอบรับไปยังภูมิลําเนาตามที่อยู่ที่แจ้งไว้เป็นหนังสือต่อพนักงานเจ้าหน้าที่และตามที่อยู่ที่ตรวจสอบได้จากระบบสารสนเทศฐานข้อมูลทะเบียนประวัติราษฎร จากฐานข้อมูลทะเบียนกลาง สํานักทะเบียนกลาง กรมการปกครอง สําหรับกรณีที่เจ้าของที่ดินข้างเคียงเป็นนิติบุคคลให้ตรวจสอบจากระบบเชื่อมโยงข้อมูลอิเล็กทรอนิกส์กับกรมพัฒนาธุรกิจการค้า ในกรณีที่ที่อยู่ที่แจ้งไว้ต่อพนักงานเจ้าหน้าที่และที่ตรวจสอบได้จากระบบสารสนเทศฐานข้อมูลทะเบียนประวัติราษฎรจากฐานข้อมูลทะเบียนกลางหรือจากระบบเชื่อมโยงข้อมูลอิเล็กทรอนิกส์กับกรมพัฒนาธุรกิจการค้าให้แจ้งไปยังที่อยู่ทั้งสองแห่ง เว้นแต่กรณีที่เป็นที่อยู่เดียวกันให้แจ้งไปยังที่อยู่นั้น
3. กําหนดให้ในกรณีที่ไม่สามารถติดต่อผู้มีสิทธิในที่ดินข้างเคียงให้มาระวังแนวเขตได้ ให้พนักงานเจ้าหน้าที่ติดต่อโดยวิธีปิดประกาศเพื่อให้ผู้มีสิทธิในที่ดินข้างเคียงนั้นมาลงชื่อรับรองแนวเขตหรือคัดค้านการรังวัดไว้ในที่เปิดเผย ณ สํานักงานที่ดินและที่ทําการผู้ใหญ่บ้านแห่งท้องที่ซึ่งที่ดินนั้นต้องตั้งอยู่ แห่งละหนึ่งฉบับ ทั้งนี้ ให้ถือว่าผู้มีสิทธิในที่ดินข้างเคียงได้รับทราบหนังสือเมื่อล่วงพ้นระยะเวลา 15 วันนับแต่วันที่ปิดประกาศ
4. กําหนดให้ในกรณีที่ผู้มีสิทธิในที่ดินข้างเคียงได้รับการติดต่อให้มาระวังแนวเขตแล้ว แต่ไม่มารับรองแนวเขตโดยไม่คัดค้านการรังวัด ให้พนักงานเจ้าหน้าที่จัดทําเป็นหนังสือแจ้งเจ้าของที่ดินข้างเคียงให้มาลงชื่อรับรองแนวเขตหรือคัดค้านการรังวัด โดยส่งทางไปรษณีย์ลงทะเบียนตอบรับไปยังภูมิลําเนาอีกครั้งหนึ่ง
5. กําหนดให้ในกรณีที่ผู้มีสิทธิในที่ดินข้างเคียงได้รับการติดต่อให้มาระวังแนวเขตแล้ว แต่มาแล้วไม่ยอมลงชื่อรับรองแนวเขตโดยไม่คัดค้านการรังวัด ให้พนักงานเจ้าหน้าที่บันทึกการไม่ยอมลงลายมือชื่อ และจัดทําเป็นหนังสือแจ้งเจ้าของที่ดินข้างเคียงให้มาลงชื่อรับรองแนวเขตหรือคัดค้านการรังวัด โดยส่งทางไปรษณีย์ลงทะเบียนตอบรับไปยังภูมิลําเนาหรือตามที่ผู้มีสิทธิในที่ดินข้างเคียงได้แจ้งไว้ในวันรังวัดอีกครั้งหนึ่ง
6. กําหนดให้ในกรณีที่สํานักงานที่ดินจังหวัดหรือสํานักงานที่ดินสาขาใดได้นําระบบเทคโนโลยีสารสนเทศและการสื่อสารมาใช้ในการติดต่อหรือส่งหนังสือแจ้งการดําเนินการทางอิเล็กทรอนิกส์ดังกล่าวถือเสมือนเป็นต้นฉบับและให้ถือว่ามีผลนับแต่เวลาที่ข้อมูลอิเล็กทรอนิกส์นั้นได้เข้าสู่ระบบข้อมูลของผู้รับข้อมูล
7. กําหนดให้การติดต่อหรือการแจ้งผู้มีสิทธิในที่ดินข้างเคียงให้มาระวังแนวเขตที่อยู่ระหว่างการดําเนินการอยู่ในวันที่กฎกระทรวงนี้ใช้บังคับ ให้ดําเนินการต่อไปตามกฎกระทรวง ฉบับที่ 31 (พ.ศ. 2521) ออกตามความในพระราชบัญญัติให้ใช้ประมวลกฎหมายที่ดิน พ.ศ. 2497 จนแล้วเสร็จ
5. เรื่อง ร่างกฎกระทรวงกําหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจําปี (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจําปี (ฉบับที่ ..) พ.ศ. .... ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณาอีกครั้งหนึ่ง แล้วดําเนินการต่อไปได้ และให้ คค. รับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างกฎกระทรวงฯ ที่ คค. เสนอ เป็นการกําหนดลักษณะของแผ่นป้ายทะเบียนรถสําหรับรถยนต์นั่งส่วนบุคคลไม่เกินเจ็ดคนที่มีหมายเลขทะเบียนซึ่งเป็นที่ต้องการหรือเป็นที่นิยม อาจมีตัวอักษรประจําหมวดมากกว่าสองตัวอักษรหรือมีตัวอักษรผสมสระหรือวรรณยุกต์ก็ได้ เพื่อให้การกําหนดตัวอักษรประจําหมวดมีความหลากหลายและเหมาะสมยิ่งขึ้น ซึ่งเป็นการแก้ไขเพิ่มเติมหลักการแตกต่างจากที่คณะรัฐมนตรีเคยมีมติอนุมัติหลักการไว้ (2 กุมภาพันธ์ 2564) ซึ่งกําหนดให้ใช้ได้เฉพาะหมายเลขทะเบียนหนึ่งหลัก ทั้งนี้ เพื่อให้สอดคล้องกับนโยบายของกระทรวงคมนาคม และเพื่อนําลักษณะแผ่นป้ายดังกล่าวและหมายเลขทะเบียนซึ่งเป็นที่นิยมหรือเป็นที่ต้องการของประชาชน ออกเปิดประมูลเป็นการทั่วไป นํารายได้เข้ากองทุนเพื่อความปลอดภัยในการใช้รถใช้ถนน ใช้สําหรับแก้ไขปัญหาอุบัติเหตุที่เกิดจากการใช้รถใช้ถนนโดยไม่ใช้เงินงบประมาณของทางราชการ
สาระสําคัญของร่างกฎกระทรวง
แก้ไขเพิ่มเติมลักษณะแผ่นป้ายทะเบียนของรถยนต์นั่งส่วนบุคคลไม่เกินเจ็ดคนในกฎกระทรวงกําหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจําปี พ.ศ. 2554 โดยกําหนดให้แผ่นป้ายทะเบียนรถ แบ่งออกเป็นสองบรรทัด ดังต่อไปนี้
1. บรรทัดที่หนึ่ง ประกอบด้วย ตัวอักษรประจําหมวดตัวที่หนึ่ง ตัวอักษรประจําหมวดตัวที่สอง และหมายเลขทะเบียนไม่เกินสี่หลัก
2. บรรทัดที่สอง เป็นตัวอักษรแสดงชื่อกรุงเทพมหานครหรือจังหวัดที่จดทะเบียน เว้นแต่กรณีจดทะเบียนที่อําเภอเบตง จังหวัดยะลา ให้ใช้คําว่า เบตง
ทั้งนี้ ตัวอักษรให้ใช้ตัวอักษรไทย และหมายเลขทะเบียนให้ใช้ตัวเลขอารบิค และทั้งตัวเลขและตัวอักษรให้อัดเป็นรอยดุน
ทั้งนี้ แผ่นป้ายทะเบียนของรถยนต์นั่งส่วนบุคคลไม่เกินเจ็ดคน ให้มีลักษณะเช่นเดียวกับข้อ 1. และ ข้อ 2. เว้นแต่กรณีบรรทัดที่หนึ่งมีหมายเลขทะเบียนซึ่งเป็นที่ต้องการหรือเป็นที่นิยม บรรทัดที่หนึ่งอาจประกอบด้วยตัวอักษรประจําหมวดมากกว่าสองตัวอักษร หรือมีตัวอักษรผสมสระหรือวรรณยุกต์ได้ ทั้งนี้ กรณีที่แผ่นป้ายทะเบียนรถมีตัวอักษรประจําหมวดมากกว่าสองตัวอักษรหรือมีตัวอักษรผสมสระหรือวรรณยุกต์ ให้ขอบแผ่นป้ายทะเบียนรถดังกล่าวไม่ต้องอัดเป็นรอยดุน และเครื่องหมาย ตัวเลข และตัวอักษรใช้เป็นลายพิมพ์ โดยการกําหนดตัวอักษรประจําหมวดให้เป็นไปตามหลักเกณฑ์ที่อธิบดีประกาศกําหนด
6. เรื่อง ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติควบคุมการแลกเปลี่ยนเงิน พุทธศักราช 2485
คณะรัฐมนตรีมีมติอนุมัติหลักการร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติควบคุมการแลกเปลี่ยนเงิน พุทธศักราช 2485 ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วให้ดําเนินการต่อไปได้ และให้ กค. รับความเห็นของสํานักงานคณะกรรมการกฤษฎีกาและสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ กค. เสนอว่า
1. พระราชบัญญัติควบคุมการแลกเปลี่ยนเงิน พุทธศักราช 2485 และที่แก้ไขเพิ่มเติม มาตรา 4 บัญญัติให้รัฐมนตรีมีอํานาจออกกฎกระทรวงควบคุม กํากัด หรือห้ามการปฏิบัติกิจการทั้งปวงเกี่ยวกับการแลกเปลี่ยนเงินหรือการอื่นซึ่งมีเงินตราต่างประเทศเข้ามาเกี่ยวข้อง ไม่ว่าในรูปใด และให้มีอํานาจออกกฎกระทรวงฯ ประกอบกับมาตรา 9 บัญญัติให้รัฐมนตรีว่าการกระทรวงการคลังรักษาการตามพระราชบัญญัตินี้ และให้มีอํานาจออกกฎกระทรวงเพื่อปฏิบัติการตามพระราชบัญญัตินี้
2. โดยที่ปัจจุบันมีรูปแบบการให้บริการ เทคโนโลยี และนวัตกรรมของการประกอบธุรกิจปัจจัยชําระเงินต่างประเทศเพิ่มขึ้นหลายช่องทาง ดังนั้น เพื่อเป็นการอํานวยความสะดวกและเพิ่มประสิทธิภาพของการประกอบธุรกิจปัจจัยชําระเงินต่างประเทศของประเทศไทย รวมทั้งเพื่อให้เกิดความคล่องตัวในการดําเนินธุรกิจ และช่วยเพิ่มประสิทธิภาพในการให้บริการของผู้ประกอบธุรกิจเกี่ยวกับปัจจัยชําระเงินต่างประเทศที่ได้รับอนุญาตหรือได้รับการขึ้นทะเบียนให้หลากหลายและครอบคลุมมากยิ่งขึ้น กค. พิจารณาแล้วจึงได้ดําเนินการยกร่างกฎกระทรวงในเรื่องนี้ขึ้น
สาระสําคัญของร่างกฎกระทรวง
เป็นการแก้ไขเพิ่มเติมกฎกระทรวง ฉบับที่ 13 (พ.ศ. 2497) และที่แก้ไขเพิ่มเติม ออกตามความในพระราชบัญญัติควบคุมการแลกเปลี่ยนเงิน พุทธศักราช 2485 และที่แก้ไขเพิ่มเติม ดังนี้
ประเด็น
รายละเอียด
1. ขยายขอบเขตการประกอบธุรกิจของบุคคลรับอนุญาตให้ประกอบธุรกิจปัจจัยชําระเงินต่างประเทศ
ปัจจุบันบุคคลรับอนุญาตสามารถให้บริการแลกเปลี่ยนเงินตราต่างประเทศได้เฉพาะธนบัตรเงินตราต่างประเทศ แก้ไขเพิ่มเติมให้สามารถบริการแลกเปลี่ยนเงินตราต่างประเทศในรูปแบบอื่นที่ไม่ใช่ธนบัตรเงินตราต่างประเทศได้ (เช่น นักท่องเที่ยวต่างชาติสามารถชําระเงินค่าซื้อธนบัตรเงินบาทด้วยบัตรเครดิตหรือบัตรเดบิตที่ออกโดยธนาคารในต่างประเทศแทนการใช้เงินสดสกุลเงินตราต่างประเทศได้)
2. เพิ่มประเภทการอนุญาตให้ประกอบธุรกิจปัจจัยชําระเงินต่างประเทศ
ปัจจุบันการประกอบธุรกิจปัจจัยชําระเงินต่างประเทศมีเฉพาะรูปแบบการให้ใบอนุญาต (License) เท่านั้น แก้ไขเพิ่มเติมให้การประกอบธุรกิจปัจจัยชําระเงินต่างประเทศสามารถประกอบธุรกิจในรูปแบบการขึ้นทะเบียน (Register) ได้
3. ขยายขอบเขตของการให้ใบอนุญาตและใบขึ้นทะเบียน
ปัจจุบันใบอนุญาตสามารถใช้ได้กับสถานประกอบการที่ยื่นขออนุญาต (One-to-One) เท่านั้น (หากมีหลายสาขาต้องขอใบอนุญาตทุกสาขา) แก้ไขเพิ่มเติมให้ใบอนุญาตที่ได้รับสามารถใช้ได้กับทั้งสํานักงานใหญ่ สาขา และช่องทางการให้บริการอื่น (One-to-Many) ได้ ส่วนกรณีใบขึ้นทะเบียนสามารถใช้ได้กับสํานักงานใหญ่ที่ยื่นขอขึ้นทะเบียน โดยหากจะใช้กับสาขาหรือช่องทางให้บริการอื่นผู้ประกอบการต้องขอขึ้นทะเบียนสาขาหรือช่องทางให้บริการอื่นนั้นด้วย
4. ผ่อนคลายหลักเกณฑ์การทําธุรกรรมที่เกี่ยวข้องกับรายได้สกุลเงินตราต่างประเทศที่ได้รับมาจากต่างประเทศ (Repatriation) ทั้งรายได้ที่เป็นค่าของส่งออกและรายได้ประเภทอื่น
- อนุญาตให้ผู้ส่งออกและบุคคลอื่นสามารถนํารายได้จากสกุลเงินตราต่างประเทศไปใช้ในการทําธุรกรรมประเภทอื่นได้ เช่น การชําระหนี้การค้า (ปัจจุบันอนุญาตเพียงการขายหรือฝากเงินตราต่างประเทศ)
- อนุญาตให้ผู้ส่งออกและบุคคลอื่นสามารถนํารายได้สกุลเงินตราต่างประเทศไปขาย หรือใช้ทําธุรกรรมกับผู้ประกอบธุรกิจเกี่ยวกับปัจจัยชําระเงินต่างประเทศที่ได้รับอนุญาตหรือได้รับการขึ้นทะเบียนได้ (ปัจจุบันอนุญาตเพียงการขายหรือฝากเงินตราต่างประเทศกับธนาคารพาณิชย์)
5. ปรับปรุงคุณสมบัติของผู้ขออนุญาตประกอบธุรกิจปัจจัยชําระเงินต่างประเทศ
กําหนดให้ผู้ขออนุญาตประกอบธุรกิจดังกล่าวต้องเป็นนิติบุคคลเท่านั้น (จากเดิมเป็นบุคคลธรรมดาได้) เพื่อเพิ่มการยอมรับและความน่าเชื่อถือให้แก่ธุรกิจการรับแลกเปลี่ยนเงินตราต่างประเทศ และได้กําหนดบทเฉพาะกาลไว้เพื่อให้บุคคลรับอนุญาตประเภทบุคคลธรรมดาสามารถประกอบธุรกิจปัจจัยชําระเงินต่างประเทศต่อไปได้อีก 3 ปีนับแต่วันที่ร่างกฎกระทรวงฯ มีผลบังคับใช้
6. เพิ่มเติมข้อกําหนดเกี่ยวกับลักษณะต้องห้ามของกรรมการ ผู้ซึ่งมีอํานาจในการจัดการและผู้ถือหุ้นรายใหญ่ของผู้ประกอบธุรกิจเกี่ยวกับปัจจัยชําระเงินต่างประเทศ
โดยแก้ไขเพิ่มเติมให้กรรมการ ผู้ซึ่งมีอํานาจในการจัดการ และผู้ถือหุ้นรายใหญ่ของผู้ประกอบธุรกิจเกี่ยวกับปัจจัยชําระเงินต่างประเทศที่ได้รับอนุญาตหรือได้รับการขึ้นทะเบียน ต้องเป็นผู้ประกอบธุรกิจที่ไม่เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับการประกอบธุรกิจปัจจัยชําระเงินต่างประเทศโดยมิได้รับอนุญาตหรือได้รับการขึ้นทะเบียน (เพื่อให้สอดคล้องกับหลักธรรมาภิบาล (Good Governance) และมาตรฐานสากลที่เกี่ยวกับการป้องกันและปราบปรามการฟอกเงินและการก่อการร้าย)
เศรษฐกิจ สังคม
7. เรื่อง ขอความเห็นชอบโครงการอาชีวะ สร้างช่างฝีมือ ตามแนวทางโรงเรียนพระดาบส
คณะรัฐมนตรีมีมติเห็นชอบและอนุมัติในหลักการโครงการอาชีวะ สร้างช่างฝีมือ ตามแนวทางโรงเรียนพระดาบส (โครงการอาชีวะฯ) จํานวน 30 แห่ง ระยะเวลาดําเนินโครงการ 10 ปี ตั้งแต่ปีงบประมาณ พ.ศ. 2566 - 2575 ในกรอบวงเงินทั้งสิ้น 1,060.22 ล้านบาท สําหรับค่าใช้จ่ายในการดําเนินโครงการดังกล่าว เห็นควรให้สํานักงานคณะกรรมการการอาชีวศึกษา (สอศ.) จัดทําแผนการปฏิบัติงานและแผนการใช้จ่ายงบประมาณเพื่อเสนอขอตั้งงบประมาณรายจ่ายประจําปีตามความจําเป็นและเหมาะสมตามขั้นตอนต่อไป ทั้งนี้ หากพิจารณาค่าใช้จ่ายตามกรอบวงเงินดังกล่าวจะพบว่ามีค่าใช้จ่ายในการปรับปรุงอาคารเพื่อเป็นหอพัก ค่าก่อสร้างหอพัก ตลอดจนค่าตอบแทนครูดูแลหอพัก วงเงิน 371.42 ล้านบาท ซึ่งจะต้องมีค่าใช้จ่ายในการดูแลอาคารภายหลังการปรับปรุงหรือก่อสร้างแล้วเสร็จ จึงเห็นควรที่ สอศ. จะพิจารณาสถานศึกษาที่จะเข้าร่วมโครงการดังกล่าวที่มีความพร้อมของสถานที่และบุคลากรครู โดยร่วมกับชุมชนและท้องถิ่นเข้ามามีส่วนร่วมในการบริหารจัดการ เพื่อลดภาระงบประมาณในระยะยาว และเพื่อให้การดําเนินโครงการมีประสิทธิภาพเกิดประโยชน์สูงสุดต่อนักเรียนที่เข้าร่วมโครงการอาชีวะฯ เห็นควรให้ สอศ. ติดตามผลการดําเนินงานและประเมินผลสัมฤทธิ์ของโครงการทุกปีศึกษา เพื่อนําผลการติดตามและประเมินผลดังกล่าวใช้เป็นแนวทางในการเสนอขอตั้งงบประมาณและการดําเนินโครงการในระยะต่อไปด้วย ตามความเห็นของสํานักงบประมาณ และให้กระทรวงศึกษาธิการ (สอศ.) รับความเห็นของหน่วยงานที่เกี่ยวข้องไปพิจารณาดําเนินการต่อไปด้วย
สาระสําคัญของเรื่อง
กระทรวงศึกษาธิการ (ศธ.) รายงานว่า
1. ศธ. โดยสํานักงานคณะกรรมการการอาชีวศึกษา (สอศ.) ได้ดําเนินโครงการอาชีวะฯ เพื่อตอบสนองนโยบายของรัฐบาลและข้อสั่งการของนายกรัฐมนตรี ในการประชุมคณะรัฐมนตรีเมื่อวันที่ 29 สิงหาคม 2560 โดยศึกษาแนวทางการดําเนินงานของโรงเรียนพระดาบส1 เพื่อนํามาปรับใช้ให้เข้ากับบริบทของโครงการอาชีวะฯ และเริ่มดําเนินการนําร่องจัดการศึกษาหลักสูตรระยะสั้นด้านอาชีพ ระยะเวลา 1 ปี ในสถานศึกษาของรัฐ จํานวน 12 แห่ง เช่น วิทยาลัยเทคนิคโพธาราม จังหวัดราชบุรี วิทยาลัยการอาชีพเสนา จังหวัดพระนครศรีอยุธยา และวิทยาลัยสารพัดช่างเพชรบุรี จังหวัดเพชรบุรี เป็นต้น โดยดําเนินงานมาเป็นระยะเวลา 3 ปี เริ่มตั้งแต่ปีงบประมาณ พ.ศ. 2561 (ที่ผ่านมาเป็นการใช้งบประมาณของ สอศ. ในการดําเนินงาน) เพื่อสร้างโอกาสทางการศึกษาให้แก่เด็ก เยาวชน และประชาชนในพื้นที่ห่างไกล ชายแดน ชายขอบ เขตชนชท และเขตเศรษฐกิจพิเศษที่มีฐานะยากจน ขาดโอกาสทางการศึกษาหรือว่างงานเข้ารับการศึกษาหลักสูตรระยะสั้นด้านอาชีพ ลดปัญหาความเหลื่อมล้ําทางการศึกษาให้ได้มีโอกาสทางการศึกษาอย่างเท่าเทียมกัน ซึ่งโครงการดังกล่าวประสบความสําเร็จในด้านการพัฒนาคุณภาพทรัพยากรมนุษย์ให้เป็นคนที่มีทักษะวิชาชีพที่ได้มาตรฐาน และมีคุณธรรม จริยธรรมในการดํารงชีวิต โดยมีผลการดําเนินงานสรุปได้ ดังนี้
ปีงบประมาณ
พ.ศ.
จํานวน
สถานศึกษา
(แห่ง)
จํานวน
ผู้เรียน
(คน)
ภาวะผู้มีงานทํา
ศึกษาต่อ
(คน)
ทํางาน
(คน)
รายได้ต่อเดือน
(บาท)